wickkiey/tamil-wikipedia-markdown huggingface dataset:
# சரோஜ் நாராயணசுவாமி


**சரோஜ் நாராயணசுவாமி** (*Saroj Narayanaswamy*; 10 சூன் 1935 – 13 ஆகத்து 2022) இந்திய வானொலி ஒலிபரப்பாளரும் மொழிபெயர்ப்பாளரும் ஆவார்.  

## எழுதிய நூல்கள்
- அறிவியல் (வினாக்களும் விடைகளும்), 2015

## மறைவு
பணி ஓய்வுக்குப் பிறகு மும்பையில் வசித்து வந்த சரோஜ் நாராயணசுவாமி 2022 ஆகத்து 13 அன்று தனது 87-ஆவது அகவையில் மும்பையில் காலமானார். இவரது கணவர் நாராயணசுவாமி 75-ஆவது அகவையில் காலமாகி விட்டார். இவர்களுக்கு ஒரு ஆண், ஒரு பெண் என இரண்டு பிள்ளைகள் உள்ளனர்.
# 1227



**1227** (**MCCXXVII**) என்பது யூலியன் நாட்காட்டியின் படி வெள்ளிக்கிழமையில் துவங்கும் ஒரு சாதாரண ஆண்டு ஆகும்.  
(சீனா) மீதான மங்கோலியப் படையெடுப்பு]]  

## பிறப்புகள்

- அஜு (அல்லது **அச்சு**), மங்கோலிய இராணுவத் தலைவர் மற்றும் வேந்தர் (இ. 1287)

## இறப்புகள்

- சூலை 23 &ndash; சியு சுஜி, சீனத் தாவோயிய சமயத் தலைவர் (பி. 1148)
- ஆகத்து 18 &ndash; செங்கிஸ் கான், மங்கோலியப் பேரரசைத் தோற்றுவித்தவர்
- சூச்சி, மங்கோலியத் தளபதி மற்றும் செங்கிஸ் கானின் மகன் (பி. 1182)
# விலங்கு அறிதிறன்

ஒன்று ஒரு கல்லை கருவியாகப் பயன்படுத்தி கொட்டையை உடைக்கும் காட்சி]]  
பறவை வகைகள் நிகழ்த்தும் இந்த 'சரம் இழுத்தல்' போன்ற பரிசோதனைகள் விலங்குகளின் அறிதிறன் பற்றிய புதிய நுண்ணிய தகவல்களை வழங்குகின்றன.]]  

**விலங்கு அறிதிறன்** (animal cognition) என்பது பூச்சிகள் உட்பட மனிதரல்லா விலங்குகளின் மனத் திறன்களை உள்ளடக்கியது. இந்தத் துறையில் பயன்படுத்தப்படும் ஆய்வுகளான விலங்குகளின் பழக்கப்படுத்துதல் மற்றும் கற்றல் பற்றிய ஆய்வுகள் ஒப்பீட்டு உளவியலில் இருந்து உருவாக்கப்படுபவை. விலங்கு அறிதிறன் ஆய்வுகளானது நடத்தையியல், நடத்தை சூழலியல், பரிணாம உளவியல் ஆகியவற்றில் உள்ள ஆராய்ச்சிகளாலும் வலுசேர்க்கப்படுகின்றன; இதன் காரணமாகவே இத்துறையானது சில நேரங்களில் **அறிதிற நடத்தையியல்** (cognitive ethology) என்ற மாற்றுப் பெயராலும் அறியப்படுகிறது. விலங்கு நுண்ணறிவு என்ற சொல்லுடன் தொடர்புடைய பல நடத்தைகளும் விலங்கு அறிதிறனுக்குள் அடக்கப்படுகின்றன.  

பாலூட்டிகள் (குறிப்பாக முதனிகள், கடற்பாலூட்டிகள், யானைகள், நாய்கள், பூனைகள், பன்றிகள், குதிரைகள், கால்நடைகள், ரக்கூன்கள் மற்றும் கொறித்துண்ணிகள் உள்ளிட்டவை), பறவைகள் (கிளிகள், கோழிகள், காகங்கள் மற்றும் புறாக்கள் உள்ளிட்டவை), ஊர்வன (பல்லிகள், பாம்புகள் மற்றும் ஆமைகள் உள்ளிட்டவை), மீன் வகைகள் மற்றும் முதுகெலும்பிலிகள் (தலைக்காலிகள், சிலந்திகள் மற்றும் பூச்சிகள் உள்ளிட்டவை) ஆகியவற்றில் விலங்கு அறிதிறன் குறித்து ஆராய்ச்சியாளர்கள் ஆய்வு செய்துள்ளனர்.
# பங்கோர் டச்சு கோட்டை



**பங்கோர் டச்சு கோட்டை** (ஆங்கிலம்: *Dutch Fort Pangkor*; மலாய் மொழி: *Kota Belanda*; டச்சு மொழி: *Hollandse stad* அல்லது *Fort Dindingh*) என்பது 1670-ஆம் ஆண்டில் மலேசியா, பேராக், மஞ்சோங் மாவட்டம், பங்கோர் தீவில் கட்டப்பட்ட ஒரு டச்சுக் கோட்டையாகும்.  

டச்சு கிழக்கிந்திய நிறுவனம், (ஆங்கிலம்: *Dutch East India Company*; மலாய் மொழி: *Syarikat Hindia Timur Belanda*; டச்சு மொழி: *Vereenigde Oostindische Compagnie* **(VOC)** மலாக்காவுடன் வர்த்தகம் செய்வதற்கான நோக்கத்தில் இந்தக் கோட்டையைக் கட்டியது.  

## பொது

இடச்சுக்காரர்கள் இந்தக் கோட்டைக்கு டிண்டிங்சு கோட்டை (டச்சு மொழி: *Fort Dindingh*) என பெயர் வைத்தார்கள். இந்தக் கோட்டைக்கு எதிர்ப்புறமாய்த் மலேசியப் பெருநிலம் உள்ளது. அங்கு ஓர் ஆறு உள்ளது.  

மலாக்கா நீரிணையில் பாயும் அந்த ஆற்றின் பெயர் டிண்டிங்சு ஆறு (*Dinding River*). அந்த ஆற்றின் பெயரையே இடச்சுக்காரர்கள் இந்தக் கோட்டைக்கும் வைத்தார்கள்.  

இந்தக் கோட்டை கம்போங் தெலுக் கெடுங் (Kampung Teluk Gedung) எனும் ஓர் அழகிய கடற்கரையோர மீன்பிடி கிராமத்தில் அமைந்துள்ளது.  

## வரலாறு

பங்கோர் டச்சு கோட்டை கட்டப்பட்ட நேரத்தில், டச்சுக்காரர்கள் மலாக்காவை ஆக்கிரமித்து இருந்தனர். மேலும் அவர்கள் மலாயா தீவுக் கூட்டத்தின் பிற பகுதிகளுக்கும் தங்கள் அதிகாரங்களை விரிவு படுத்தி வந்தனர். மேலும் அவர்கள் மலாயாவின் ஈய வர்த்தகத்தைத் தங்களின் கட்டுப்பாட்டிற்குள் கொண்டு வருவதில் அதிகமாய்த் தீவிரம் காட்டி வந்தனர்.  

பேராக் சுல்தானகத்தில் (*Sultanate of Perak*) இருந்து கிடைக்கும் ஈயக் கனிமப் பொருட்களை சேமிப்பதற்காகவும் பாதுகாப்பதற்காகவும் 1670-இல் இடச்சுக்காரர்களால் இந்தக் கோட்டை கட்டப்பட்டது. முதலில் இந்தக் கோட்டை மரத் தூண்களால் கட்டப்பட்டது. பின்னர் ஒரு செங்கல் கட்டமைப்பில் பலப்படுத்தப்பட்டது.  

1784-ஆம் ஆண்டில் பேராக் ஆற்றுக்கு அருகே டச்சுக்காரர்கள் மற்றொரு கிடங்கைக் கட்டினார்கள். பழைய பங்கோர் டச்சுக் கோட்டையும் கைவிடப்பட்டது. அப்போது பாதுகாப்பில் இருந்த வீரர்கள் ஒரு பெரிய பாறையில் **'1743**' என்று செதுக்கி இருக்கின்றனர். இப்போது அந்தப் 'பாறை பத்து பெர்சுராட் பெலாண்டா' (மலாய் மொழி: *Batu Bersurat Belanda*; ஆங்கிலம்: *Sacred Written Rock*) என்று அழைக்கப் படுகிறது.  

## புனரமைப்பு

1973-ஆம் ஆண்டு மலேசியாவின் அருங்காட்சியகத் துறையால் இந்தக் கோட்டை புனரமைப்பு செய்யப் பட்டது. மற்றும் மலேசியாவின் 1976 பழங்காலச் சட்டம்: எண். 242 பேராக்; 21 மார்ச் 1978-இன் கீழ் *(Antiquities Act 1976 No. 242 Perak Gazette);* இந்தக் கோட்டை ஒரு புராதன நினைவுச் சின்னமாகவும், வரலாற்றுத் தளமாகவும் அரசிதழில் வெளியிடப்பட்டது.  

இந்தச் சட்டத்தின்படி, பழங்கால நினைவுச்சின்னம் மற்றும் வரலாற்றுத் தளத்தை யாரேனும் சேதப் படுத்தினால், அந்தக் குற்றத்திற்காக மூன்று மாதங்களுக்கு மிகாமல் சிறைத் தண்டனை அல்லது ஐந்நூறு மலேசிய ரிங்கிட்டிற்கு மிகாமல் அபராதம் அல்லது இரண்டும் விதிக்கப் படலாம்.  

இந்தக் கோட்டை இப்போது பங்கோர் தீவில் ஒரு பிரபலமான சுற்றுலாத் தளமாக விளங்குகிறது.  

## பங்கோர் டச்சு கோட்டை காட்சியகம்
# சூர்யா பானு பிரதாப் சிங்


**சூர்யா பானு பிரதாப் சிங்** (*Surya Bhanu Pratap Singh*) (பிறப்பு: நவம்பர் 12, 1995) சம்மு காசுமீர் மாநிலத்தைச் சேர்ந்த ஒரு இந்திய உஷூ பயிற்சியாளர் ஆவார். ஜகார்த்தாவில் 2015 உலக உஷூ வாகையாளர் போட்டியில் வெண்கலமும், 2017 கசானில் நடந்த உலக உஷூ வாகையாளர் போட்டியில் ஆண்களுக்கான சாண்டா 60 கிலோ எடைப்பிரிவில் வெண்கலமும் வென்றார்.2016 தெற்காசிய விளையாட்டுப் போட்டியிலும் இதே பிரிவில் தங்கப் பதக்கம் வென்றார். ஆசிய விளையாட்டுப் போட்டி 2018, ஜகார்த்தாவில் இந்தியாவைப் பிரதிநிதித்துவப்படுத்தி வெண்கலப் பதக்கம் வென்றார். 2016 ஆம் ஆண்டு வரை, சிங் ஜம்மு மற்றும் காஷ்மீர் காவல்துறையில் பணிபுரிந்து வந்தார். ரோகித் ஜாங்கிட் உஷூ என்ற பயிற்சியாளர் இவரது நல்ல நண்பராவார்.
# பானு பிரதாப் சிங் வர்மா


**பானு பிரதாப் சிங் வர்மா** (*Bhanu Pratap Singh Verma*) (பிறப்பு: சூலை 15, 1957) ஒரு இந்திய அரசியல்வாதியும் இந்திய அரசின் குறு, சிறு மற்றும் நடுத்தர தொழில்கள் அமைச்சகத்தின் நடப்பு இணை அமைச்சரும் ஆவார் . இவர் 1996 மக்களவைத் தேர்தலில் பாரதிய ஜனதா கட்சியின் வேட்பாளராக நின்று தற்போது ஜலான் நாடாளுமன்ற உறுப்பினராக உள்ளார். இவர் உத்தரபிரதேசத்தின் கோரி சமூகத்தைச் சேர்ந்தவர்.  

1996, 1998, 2004, 2014, 2019 பொதுத் தேர்தல்களில் ஜலான் தொகுதியில் இருந்து வெற்றி பெற்றார்.  

## ஆரம்ப வாழ்க்கையும் கல்வியும்
பானு பிரதாப் சிங், உத்தரபிரதேசத்தின் ஜலான் மாவட்டத்தில் அமைந்துள்ள சிறிய நகரமான கோஞ்சில் சுமர் வர்மா மற்றும் சுமித்ரா வர்மா தம்பதியின் மகளாகப் பிறந்தார். பானு பிரதாப் முதுகலை மற்றும் இளங்கலைச் சட்டப் படிப்பை முடித்துள்ளார். பிப்ரவரி 17, 1972 இல் இராம் மூர்த்தி வர்மா என்பவரை மணந்தார். தற்போது உத்தரபிரதேச மாநிலம் கோஞ்சில் வசித்து வருகிறார்.
# கோபால் சிங் சௌகான்

**கோபால் சிங் சௌகான்** (Gopal Singh Chauhan) இந்திய அரசியல்வாதியும் இந்திய தேசிய காங்கிரசு கட்சியின் உறுப்பினரும் ஆவார்.  

## அரசியல் வாழ்க்கை
1983ல், சந்தேரி ஜன்பத் பஞ்சாயத்து தலைவராக இருந்து, 2003 வரை பதவி வகித்து, அரசியல் பயணத்தை துவக்கினார்.  

முங்காலி தொகுதியில் 2003 ல் முதல் முறையாக எம்எல்ஏ ஆனார். 2013 இல் சாந்தேரியில் இருந்து இரண்டாவது முறையாக வெற்றி பெற்றார். மீண்டும் 2018 தேர்தலில் சந்தேரியிலிருந்து மூன்றாவது முறையாக வெற்றி பெற்றார். சிந்தியா 22 ஆதரவு சட்டமனற உறுப்பினர்களுடன் காங்கிரசு கட்சியை விட்டு வெளியேறி பிறகு, அண்டை மாவட்டங்களுடன் சேர்த்து மாவட்டம் முழுவதும் கட்சியை புதுப்பித்தார்.  

## இதனையும் பார்க்கவும்

- மத்தியப் பிரதேச சட்டமன்றம்
# பரமகம்ச உபநிடதம்



**பரமகம்ச உபநிடதம்** (*Paramahaṃsa Upanishad* ), சமசுகிருதத்தில் எழுதப்பட்ட 108 உபநிடத இந்து வேதங்களில் ஒன்றும், அதர்வண வேதத்துடன் இணைக்கப்பட்ட 31 உபநிடதங்களில் ஒன்றுமாகும். இது சந்நியாச உபநிடதங்களில் ஒன்றாக வகைப்படுத்தப்பட்டுள்ளது. இராமானுசரின் கூற்றுப்படி, விட்டுணு-சகசிரநாமத்தின்படி தெய்வீக அன்னப்ப் பறவை வடிவத்தில் பிரம்மாவுக்கு வேதங்களைக் கற்பித்த விட்டுணுவின் வடிவங்களில் இதுவும் ஒன்று.  

உபநிடதம் என்பது இந்துக் கடவுளான பிரம்மாவுக்கும் நாரதருக்கும் இடையேயான உரையாடலாகும். அவர்களின் உரையாடல் பரமகம்ச (உயர்ந்த ஆன்மா) யோகியின் பண்புகளை மையமாகக் கொண்டது. இந்த உரை துறவியை சீவன்முத்தி என்றும், (உயிருடன் இருக்கும் போது விடுதலை பெற்ற ஆன்மா), விதேக முக்தா (மரணத்திற்குப் பிறகான விடுதலை) என்றும் விவரிக்கிறது.  

பொது சகாப்தம் தொடங்குவதற்கு முந்தைய நூற்றாண்டுகளில் இந்த உரை இயற்றப்பட்டிருக்கலாம். யோகி என்ற சொற்களைப் பயன்படுத்துவதற்கும் அந்த அடைமொழியால் துறப்பவர்களை அழைப்பதற்கும் இது குறிப்பிடத்தக்கது.  

## காலவரிசை
பரமகம்ச உபநிடதம் இயற்றப்பட்ட ஆண்டு தெரியவில்லை. இந்த உரை பழமையானது. ஏனெனில் தேதி சிறப்பாக நிறுவப்பட்டுள்ள பிற பண்டைய உரைகளில் இதைப் பற்றி குறிப்பிடப்பட்டுள்ளது. இந்த வாசகக் குறிப்புகள் மற்றும் இலக்கிய நடை, இந்த இந்து உரை 3 ஆம் நூற்றாண்டு தேதியிடப்பட்ட ஆசிரம உபநிடதத்துக்கு முன் இயற்றப்பட்டது என்று கூறுகின்றன. உபநிடதங்களின் ஜெர்மன் அறிஞரான இசுப்ரோக்காப், இது கிமு 1 ஆம் நூற்றாண்டின் கடைசி சில நூற்றாண்டுகளில் இருந்து வந்ததாகக் கூறுகிறார்.  

## உள்ளடக்கம்
உபநிடதம், அதன் தொடக்க மற்றும் முடிவுப் பாடல்களில், பிரம்மம் மற்றும் பிரபஞ்சத்தின் எல்லையற்ற தன்மையின் முதன்மையை வலியுறுத்துகிறது. பிரம்மம் எல்லையற்றதைக் குறிக்கிறது. உபநிடதத்தின் கருப்பொருள் நான்கு பாடல்களில் பரமகம்ச யோகிகளின் பாதையின் அம்சம் குறித்த நாரதரின் கேள்விக்கு பகவான் பிரம்மாவின் விளக்கமாக வழங்கப்படுகிறது.  

அம்சம் அல்லது தெய்வீக அன்னம், பரமகம்ச யோகியின் மேன்மையை முன்னிலைப்படுத்தப் பயன்படுகிறது. அதாவது "ஒளிமயமானவர்". நீரிலிருந்து பாலை பிரிக்க அன்னத்தின் தரத்தை உருவகமாகக் குறிக்கிறது.  

அத்தியாயம் 3 இல், உபநிடதம் அறிவுக் கோலை ஏந்தும் இவருக்கு "ஏகதண்டி" என்ற அடைமொழியை அளிக்கிறது, ஏனெனில் இவர் உலகின் அனைத்து இன்பங்களையும் துறப்பவராக இருக்கிறார். "அறிவு" மற்றும் "தண்டம்" ஆகிய இரண்டுக்கும் இடையே உள்ள வேறுபாட்டைப் புரிந்துகொள்பவர் ஒரு பரமகம்சராக இருப்பார் .  

## இதனையும் பார்க்கவும்

- ஜபால உபநிடதம்
- நிர்வாண உபநிடதம்
- சத்யாயனிய உபநிடதம்
# பே. தர்மலிங்கம்



**பே. தர்மலிங்கம்** (*P. Dharamalingam*)(பிறப்பு 25 மே 1950) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் திருநெல்வேலி மாவட்டம் பாளையங்கோட்டை மேலச்செவல் பகுதியினைச் சேர்ந்தவர். விவசாயத் தொழில்புரிந்து வரும் தர்மலிங்கம் இளம் வணிகவியல் பட்டதாரி ஆவார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1991ஆம் ஆண்டு நடைபெற்ற தமிழ்நாடு சட்டமன்றத் தேர்தலில் பாளையங்கோட்டை சட்டமன்றத் தொகுதி அதிமுக வேட்பாளராகப் போட்டியிட்டு வெற்றி பெற்றார்.  

## தேர்தல் முடிவுகள்
தமிழ்நாடு சட்டமன்றத் தேர்தல், 1991: பாளையங்கோட்டை  
| 4.58 |  |  |  |  |
| --- | --- | --- | --- | --- |
| அதிமுக | பே. தர்மலிங்கம் | **45,141** | **46.11** | **+29.19** |
| தாயக மறுமலர்ச்சி கழகம் | வி. கருப்பசாமி பாண்டியன் | 38,250 | 39.07 | புதியவர் |
| இந்திய ஒன்றிய முஸ்லிம் லீக் | எல். கே. எசு. முகமது மீரான் மைதீன் | 12,429 | 12.69 | +19.26 |
| மாற்றம் | 11.70 | } |  |  |
# சௌராட்டிர வெள்ளம், 2021



**சௌராட்டிர வெள்ளம், 2021** என்பது செப்டம்பர் 2021-ல் கனமழையைத் தொடர்ந்து, இந்தியாவின் குசராத்து மாநிலத்தின் சௌராட்டிரா பகுதியில் கடுமையான வெள்ளம் ஏற்பட்டது. இதன் விளைவாகக் குறைந்தது ஆறு பேர் இறந்தனர்.  

## வெள்ளம்
செப்டம்பர் 12, 2021-ல் முதல், ஜாம்நகர், ராஜ்கோட், ஜூனாகத் மற்றும் சௌராட்டிராவின் மாவட்டங்கள் குறுகிய காலத்தில் பெய்த கனமழையால் கடுமையாகப் பாதிக்கப்பட்டன. இதன் விளைவாக வெள்ளம் ஏற்பட்டது. பல சாலைகள் சேதமடைந்து பல கிராமங்களுக்கு இணைப்பு துண்டிக்கப்பட்டது. இந்த மாவட்டங்களில் தேசிய நெடுஞ்சாலை ஒன்றும் மற்றும் 18 மாநில நெடுஞ்சாலைகளும் வெள்ளப் பாதிப்பின் காரணமாகப் போக்குவரத்திற்கு மூடப்பட்டன. இந்தியக் கடற்படை உதவிக்காக ஆறு குழுக்களையும், ஐஎன்எஸ் வல்சுராவிலிருந்து குழுக்களையும் அனுப்பியது.  

## மேலும் பார்க்கவும்

- தெற்கு ஆசியாவில் ஏற்பட்ட வெள்ளங்கள் 2017
# ஜடா பிங்கெட் சிமித்



**ஜடா கோரன் பிங்கெட் சிமித்** (பிறப்பு: செப்டம்பர் 18, 1971) என்பவர் அமெரிக்க நாட்டு நடிகை, பேச்சு நிகழ்ச்சி தொகுப்பாளர், பாடகி மற்றும் தொழிலதிபர் ஆவார். இவர் பேஸ்புக் வாட்ச் என்ற ஓடிடி தளத்தில் 'டால்க் ஷோ ரெட் டேபிள்' என்ற நிகழ்ச்சியில் இணை தொகுப்பாளராக உள்ளார், இதற்காக இவர் பகல்நேர எம்மி விருதைப் பெற்றுள்ளார் என்பது குறிப்பிடத்தக்கது. அத்துடன் 2021 இல் டைம் என்ற இதழ் இவரை உலகின் மிகவும் செல்வாக்கு மிக்க 100 நபர்களில் ஒருவராக பட்டியலிட்டுள்ளது.  

இவர் 1991 ஆம் ஆண்டு ஒளிபரப்பான 'எ டிபெரண்ட் வேர்ல்ட்' என்ற தொடரில் நடித்ததன் மூலம் பலரது கவனத்தை பெற்றார். அதை தொடர்ந்து மெனசு II சொசைட்டி (1993), தி நட்டி புரொப்பசர் (1996), செட் இட் ஆப் (1996) மற்றும் இசுக்ரீம் 2 (1997) போன்ற பல படங்களில் நடித்துள்ளார்.
# பிர்மிங்ஹாம் ஃபீனிக்ஸ்

**பிர்மிங்ஹாம் ஃபீனிக்ஸ்** (*ஆங்கிலம்: Birmingham Phoenix*) என்பது இங்கிலாந்து மற்றும் வேல்ஸ் துடுப்பாட்ட வாரியம் நடத்தும் நூறு (*The Hundred*) தொடரில் பிர்மிங்ஹாம் நகரை மையப்படுத்தி உருவாக்கப்பட்ட அணியாகும். இவ்வணியின் சொந்த அரங்கம் **எட்ஜ்பாஸ்டன்** துடுப்பாட்ட அரங்கம் ஆகும். இவ்வணியின் ஆடையிலுள்ள பிரதான நிறம் செம்மஞ்சள் ஆகும்.  

## அணி வரலாறு

2019 ஆம் ஆண்டு "நூறு" தொடர் அறிவிக்கப்பட்ட போது, அத்தொடருக்கு 8 அணிகள் உருவாக்கப்பட்டன. அதில் ஒன்று தான் பிர்மிங்ஹாம் நகரை மையப்படுத்தி உருவாக்கப்பட்ட இவ்வணி. ஆண்கள் அணியின் பயிற்சியாளராக ஆண்ட்ரு மெக்டொனால்டும், பெண்கள் அணியின் பயிற்சியாளராக பென் சாயரஸும் நியமிக்கப்பட்டார்கள். 2019-ல் நடந்த வீரர்கள் தேர்வில் ஆண்கள் அணியின் முதன்மை வீரராக கிறிஸ் வோக்ஸும் , பெண்கள் அணியின் முதன்மை வீரராக எமி ஜோன்ஸும் தேர்ந்தெடுக்கப்பட்டார்கள்.  

**2022 பதிப்பின் படி அணித்தலைவர்களும், பயிற்சியாளர்களும்**

| **தலைவர்** | மொயின் அலி | சோபி டேவின் |  |
| --- | --- | --- | --- |
| **பயிற்சியாளர்** | டேனியல் வெட்டோரி | பென் சாயரஸ் | } |

## நூறு தொடரில் பாதிப்புகள் வாரியாக முடிவுகள்

### ஆண்கள் அணி
| 2021 | **முதலிடம்** | **இறுதிப்போட்டியில் தோல்வி** |
| --- | --- | --- |
| 2022 | } |  |

### பெண்கள் அணி
| 2021 | **மூன்றாமிடம்** | **அரையிறுதியில் தோல்வி** |
| --- | --- | --- |
| 2022 | } |  |
# கீசா தேவாலய தீவிபத்து



**கீசா தேவாலய தீவிபத்து** (*Giza church fire*) என்பது 14 ஆகத்து 2022 அன்று, எகிப்தின் கெய்ரோவின், கீசாவின் இம்பாபா புறநகரில் உள்ள காப்டிக் தேவாலயமான அபு செபைன் தேவாலயத்தில் ஞாயிற்றுக்கிழமை வழிபாட்டின் போது ஏற்பட்ட தீ விபத்தாகும். இந்த வார இறுதிநாள் வழிபாட்டின்போது கிட்டத்தட்ட 5,000 வழிபாட்டாளர்கள் கூடியிருந்தனர். இத்தீவிபத்தின் போது 18 குழந்தைகள் உட்பட 41 பேர் உயிரிழந்துள்ளதாகச் சுகாதார மற்றும் மக்கள்தொகை அமைச்சகம் கவலை தெரிவித்துள்ளது. இத்தீவிபத்தில் கொல்லப்பட்டவர்களில் தேவாலயத்தின் பாதிரியார்களில் அப்துல் மசிஹ் பாகித் என்பவரும் ஒருவர். மேலும் இது கீசாவில் உள்ள தேவாலயங்களில் மிகப்பெரிய ஒன்றாகும். இது அண்டை நாடான கெய்ரோவுக்கு அடுத்தபடியாக எகிப்தின் இரண்டாவது பெரிய நகரமாகும். எகிப்திய சட்டத்தின்படி தேவாலயங்களும் கட்டுமான சட்டதிட்டங்களைக் கடைமுறை பிடிக்க ஒழுங்குபடுத்துகிறது. வரலாற்று ரீதியாகக் கட்டட அனுமதி பெறக் குடியரசுத்தலைவர் ஆணை தேவைப்படுகிறது. திட்டங்களுக்கு ஒப்புதல் பெறுவதில் உள்ள சிரமம் காரணமாக, தீ பாதுகாப்பு விதிமுறைகளை முறையாகப் பின்பற்றாமல், அங்கீகரிக்கப்படாத கட்டுமானப் பணிகளும் பரவலாக நடைபெற்று வருகிறது. அங்கீகாரம் பெறாமல் கட்டப்பட்ட கட்டடம் ஒன்று அனுமதியின்றி தேவாலயமாக மாற்றப்பட்டது. இருப்பினும் பின்னர் இத்தேவாலயம் சட்டப்பூர்வமான அனுமதியினைப் பெற்றது.  

உள்ளூர் மருத்துவமனையின் பதிவுகளின் படி 20 உடல்கள் பெறப்பட்டதாகவும் இதில் 10 உடல்கள் குழந்தைகளுடையது என்பதாகும். மற்றொரு உள்ளூர் மருத்துவமனையில் 21 உடல்கள் உள்ளன. அண்டை தேவாலயத்தின் மதபோதகர் ஒருவர் கூறுகையில், தீயிலிருந்து தப்பிக்க குழந்தைகளை வெளியேற்றுவதற்குப் பதிலாக மேல் தளங்களுக்கு மீட்பு பணியில் ஈடுபட்டவர்கள் கொண்டு சென்றனர் என்றும்,  

எகிப்தின் கோப்துக்கள் பாகுபாடு, தாக்குதல்கள் மற்றும் மத வன்முறைகளை எதிர்கொண்டாலும், தேவாலய அதிகாரிகள் மற்றும் எகிப்தின் அரசு நிறுவனங்கள் தீ விபத்து தற்செயலானது என்று நம்புகின்றன.  

## நிவாரணபணிகள்
குடியரசுத்தலைவர் அப்துல் பத்தா அல்-சிசி தனது வருத்தத்தை வெளிப்படுத்தி அறிக்கையை ஒன்றினை வெளியிட்டார். இதில் "வழிபாட்டு இல்லங்களில் தங்கள் இறைவனுடன் இருக்கும்படி கடந்து சென்ற அப்பாவி பலியானவர்களின் குடும்பங்களுக்குத் தனது ஆழ்ந்த இரங்கல்" என்று தெரிவித்துள்ளார். இறந்த ஒவ்வொருவரின் குடும்பத்திற்கும் 100,000 எகிப்திய பவுண்டுகள் இழப்பீடாக வழங்கப்படும் என்றும், காயமடைந்தவர்களுக்கு 20,000 எகிப்திய பவுண்டுகள் வரை வழங்கப்படும் என்றும் பிரதமர் முசுதபா மட்பௌலி அறிவித்தார். பாதிக்கப்பட்டவர்களுக்கும் அவர்களது குடும்பத்தினருக்கும் கூடுதலாக 50,000 எகிப்திய பவுண்டுகள் வழங்கப்படும் என்றும் தெரிவிக்கப்பட்டுள்ளது. எகிப்து தேசிய காற்பந்து அணியின் தலைவர் முகமது சாலா தனது இரங்கலைச் டுவீட்டரில் சுட்டியுள்ளார்.
# கௌடீய நிருத்தியம்

யின் கௌடீய நிருத்தியம் நிகழ்ச்சி]]  
**கௌடீய நிருத்தியம்** (*Gauḍīya Nṛtya*) அல்லது **கௌரீய நிருத்தியம்** என்பது ஒரு வங்காள நடன மரபாகும்.  

இந்திய பாரம்பரிய நடன ஆசிரியர் மகுவா முகர்ஜியால் புனரமைக்கப்பட்ட இது கலாச்சார அமைச்சகத்தால் இந்திய பாரம்பரிய நடனமாக அங்கீகரிக்கப்பட்டுள்ளது. சங்கீத நாடக அகாதமியால் அங்கீகரிக்கப்படவில்லை. ஆனால் இதைப் பற்றிய ஆய்வு இந்திய கலாச்சார அமைச்சகத்தின் உதவித்தொகைக்கு தகுதியானது. அறிவார்ந்த புனரமைப்பு வரம்புகளுக்கான வரவேற்பில் சந்தேகம் உள்ளது.
# மகுவா முகர்ஜி


**மகுவா முகர்ஜி** (*Mahua Mukherjee *) இந்திய பாரம்பரிய நடன வடிவமான கௌடிய நிருத்யா‎ என்ற நடனத்தில் நிபுணராவார். இரவீந்திர பாரதி பல்கலைக்கழகத்தில் ஆராய்ச்சியாளராகவும் ஆசிரியராகவும் அதன் நுண்கலை பீடத்தின் தலைவராகவும் உள்ளார். தனது கணவர் அமிதவ முகர்ஜியுடன் சேர்ந்து, 1980-களிலிருந்து தனது வாழ்க்கையின் மூலம் நடன பாணியை புதுப்பித்து வருகிறார். அமெரிக்காவின் ஓக்லஹோமா பல்கலைக்கழகத்தில் வருகை தரும் பேராசிரியராக நிகழ்ச்சிகள் மற்றும் விரிவுரைகளையும் வழங்கியுள்ளார். இவர் பிரதீந்திரநாத், சசி மகதோ, நரோத்தம் சன்யால், கம்பீர் சிங் முதா, முகுந்த் தாஸ் பட்டாச்சார்யா போன்ற பயிற்சியாளர்களிடம் சாவ், நச்னி, குசான் மற்றும் கீர்த்தனியா மரபுகளின் நடனங்களைக் கற்றுள்ளார்.  

முகர்ஜி கௌடியா நிருத்ய பாரதி மற்றும் மித்ராயன் ஆகிய நிறுவனங்களின் இயக்குநராகவும் உள்ளார். தாவரவியலில் முனைவரான இவர் ஆரம்பத்தில் பரத நாட்டியத்திலும் பயிற்சி எடுத்தார். நைஜீரிய எழுத்தாளர் தனுரே ஓஜைடே எழுதிய *"தி பியூட்டி ஐ ஹேவ் சீன்: எ ட்ரைலோஜி"* என்ற தொகுப்பில் வெளியிடப்பட்ட ஒரு கவிதையிலும் இவர் இடம் பெற்றுள்ளார். இந்தியத் திரைப்படப் பிரிவு உருவாக்கிய *கீத்மய் தன்மய் - டிரான்ஸ் இன் மோஷன்* என்ற ஆவணப்படத்திலும் நடித்துள்ளார்.  

## புத்தகங்கள்
இவர் வங்காளப் பாரம்பரிய நடனமான, கௌடியா நிருத்யா என்ற நடன மரபைப் பற்றி நூல் ஒன்றை எழுதியுள்ளார். இது கொல்கத்தாவில் உள்ள ஆசிய சமூகம் என்ற அமைப்பின் மூலம் வெளியிடப்பட்டது
# இந்தியத் திரைப்படப் பிரிவு


**இந்தியத் திரைப்படப் பிரிவு** ( *Films Division of India* ), பொதுவாக **திரைப்படப் பிரிவு** என்று குறிப்பிடப்படும் இது இந்தியாவின் சுதந்திரத்தைத் தொடர்ந்து 1948 இல் நிறுவப்பட்டது. இது முதல் மாநிலத் திரைப்படத் தயாரிப்பு மற்றும் விநியோகப் பிரிவாகும். இப்போது இந்திய அரசின் தகவல் மற்றும் ஒலிபரப்பு அமைச்சகத்தின் கீழ் இயங்கி வருகிறது. இதன் முக்கிய நோக்கம் "அரசு நிகழ்ச்சிகளின் விளம்பரத்திற்காக ஆவணப்படங்கள் மற்றும் செய்தி இதழ்களைத் தயாரிப்பதும்", இந்திய வரலாற்றின் திரைப்படமும் சாதனையாகும்  

தயாரிப்பு, விநியோகம், சர்வதேச ஆவணப்படம் மற்றும் குறும்பட விழா என நான்கு பிரிவுகளாக பிரிக்கப்பட்டுள்ளது. இந்த பிரிவு மும்பையில் உள்ள அதன் தலைமையகத்தில் இருந்து ஆவணப்படங்கள்/செய்தி இதழ்களையும், புது தில்லியில் இருந்து பாதுகாப்பு மற்றும் குடும்ப நலன் பற்றிய திரைப்படங்களையும், கொல்கத்தா மற்றும் பெங்களூரில் உள்ள பிராந்திய மையங்களில் இருந்து கிராமப்புற இந்தியாவை மையமாகக் கொண்ட சிறப்புப் படங்களைத் தயாரிக்கிறது. 1990-இல், இது மும்பையில் நடந்த ஆவணப்படம், குறும்படங்கள் மற்றும் இயங்கு படங்களுக்காக வருடாந்திர மும்பை சர்வதேச திரைப்பட விழாவில் தொடங்கப்பட்டது. இது திரைப்பட அருங்காட்சியகத்தை கொண்டுள்ளது. இந்தியத் திரைப்படங்களின் தேசிய அருங்காட்சியகம் ( NMIC ), 19 சனவரி 2019 அன்று திறக்கப்பட்டது.  

## வரலாறு
1948 இல் நிறுவப்பட்ட, இது, அரசின் கட்டுப்பாட்டில் உள்ள மற்றும் ஏகபோக தயாரிப்பு, விநியோகம் மற்றும் ஆவணப்படங்கள், செய்திச் சுருள்கள் மற்றும் பிரச்சாரப் படங்கள் ஆகியவற்றின் மாதிரியைப் பின்பற்றி, விரைவில் நாட்டின் மிகப்பெரிய ஆவணப்படத் தயாரிப்பு நிறுவனமாகவும், குறும்படத் தயாரிப்பு நிறுவனமாகவும் மாறியது. வரவிருக்கும் பல தசாப்தங்களுக்கு, இது ஆயிரக்கணக்கான ஆவணப்படங்களையும் செய்தித் திரைப்படங்களையும் தயாரிக்கும். அவை வாரத்திற்கு 25 மில்லியன் இந்தியர்களைச் சென்றடையும். கனடாவின் தேசிய திரைப்பட வாரியத்தின் ஜேம்ஸ் பெவரிட்ஜ் அவதானித்தபடி, இது "ஜனநாயக நாடுகளில் இதுவரை கண்டிராத ஆவணப்படங்கள் மற்றும் செய்திப் படங்களின் தொகுப்பை வழங்கியது."  

## பணிகள்
திரைப்படப் பிரிவு முக்கியமாக அரசுக்கு சொந்தமான தொலைக்காட்சி நிறுவனமான தூர்தர்ஷனுக்காக தயாரித்தது . இது *ஏக் அனேக் அவுர் ஏக்தா* போன்ற சில பாரம்பரிய பாடல்களை உருவாக்கியது. தொடக்கத்திலிருந்து 8000 திரைப்படங்களைத் தயாரித்துள்ளது. மேலும் சுமார் 5000 திரைப்படங்கள் இணையத்தில் வாங்குவதற்கும் பதிவிறக்குவதற்கும் கிடைக்கின்றன.  

## திரைப்படச் சங்கம்
2012 ஆம் ஆண்டில், திரைப்படப் பிரிவு மும்பையில் ஒரு திரைப்படச் சங்கத்தைத் தொடங்கியது. இது காப்பகங்களிலிருந்து திரைப்படங்களைத் திரையிடுகிறது.  

## இந்தியத் திரைப்படத்தின் தேசிய அருங்காட்சியகம்
இந்தியப் பிரதமர் நரேந்திர மோதி 2019 சனவரி 20 அன்று மும்பையில் இந்தியத் திரைப்படத்தின் தேசிய அருங்காட்சியகத்தைத் திறந்து வைத்தார். "இந்தியத் திரைப்படத்தின் தேசிய அருங்காட்சியகம்" என்பது பொதுமக்களுக்கான தகவல் களஞ்சியமாகும். மேலும் இது திரைப்படத் தயாரிப்பாளர்கள், திரைப்பட மாணவர்கள் மற்றும் விமர்சகர்கள் உலகில் திரைப்படத்தின் வளர்ச்சியைப் பற்றி அறிய உதவுகிறது.  

## தேர்ந்தெடுக்கப்பட்ட திரைப்படங்கள்

- சத்யஜித் ராய் இயக்கிய இரவீந்திரநாத் தாகூர் (1961).
- *த்ரூ தி ஐஸ் ஆஃப் எ பெயிண்டர்* (1967), மக்புல் ஃபிதா உசைன்
- ஆனந்தா கட்டிய வீடு (1968)
- மகாத்மா: லைஃப் ஆஃப் காந்தி, 1869–1948 (1968)
- *ஆவோ ஹஜ் கரேன்* (1980)
- *பன்சுரி குரு* (2013)
# பேராக் ஆறு



**பேராக் ஆறு** என்பது (மலாய்: *Sungai Perak*; ஆங்கிலம்: *Perak River*; ஜாவி: سوڠاي ڤيرق); மலேசியாவின் பேராக் மாநிலத்தில் மிக நீளமான ஆறு. 400 கி.மீ. நீளம் கொண்ட இந்த ஆறு, கிரிக்,லெங்கோங், கோலாகங்சார், பாரிட், பாசிர் சாலாக், தெலுக் இந்தான், பாகன் டத்தோ ஆகிய நகரங்களைக் கடந்து சென்று மலாக்கா நீரிணையை அடைகிறது.  

தீபகற்ப மலேசியாவில் மிக நீளமான ஆறு, பகாங் மாநிலத்தில் உள்ள பகாங் ஆறு ஆகும். அந்தப் பகாங் ஆற்றுக்கு அடுத்த நிலையில் இரண்டாவது நீளமான ஆறு இந்த பேராக் ஆறு ஆகும். பேராக் மாநிலத்தின் அரச நகரமான கோலாகங்சார் உட்பட பல நகரங்கள் இந்த ஆற்றின் கரைகளில் உள்ளன.  

ஈப்போ, கிந்தா பள்ளத்தாக்கு போன்ற பகுதிகளில் ஈயம் கண்டுபிடிக்கும் வரையில், பேராக்கில் உள்ள பெரும்பாலான குடியிருப்புகள் 19-ஆம் நூற்றாண்டு வரை இந்தப் பேராக் ஆற்றின் அருகில்தான் அமைந்து இருந்தன.  

## பொது

மலேசிய மாநிலங்களான பேராக், கிளாந்தான்; மற்றும் தாய்லாந்து எல்லையில் உள்ள பெலும் வனக் காப்பகத்தின் *(Belum Forest Reserve)* எல்லையில் இந்த ஆறு உற்பத்தி ஆகிறது. அதாவது அரச பெலும் வனக் காப்பகத்தில் *(Royal Belum State Park);* மாச்சாங் ஆறு மற்றும் மேரா ஆறு; ஆகிய ஆறுகள் சங்கமிக்கும் இடத்தில் பேராக் ஆறு உருவாகிறது.  

மாச்சாங் ஆறு பேராக் மாநிலத்தின் தித்திவாங்சா மலைத் தொடரில் உருவாகிறது. அதே சமயத்தில், தாய்லாந்தின் பேங் லாங் தேசிய பூங்காவில் *(Bang Lang National Park)* மேரா ஆறு உருவாகிறது.  

### தெமங்கோர் அணை

மாச்சாங் ஆறு; மேரா ஆறு; ஆகிய இரு ஆறுகளும் இணைந்து பேராக் ஆற்றை உருவாக்குகின்றன. கிரிக் அருகே உள்ள பண்டிங் எனும் இடத்தில் தெமங்கோர் அணை *(Temenggor Dam)* எனும் ஒரு பெரிய ஏரி உருவாக்கப்பட்டு உள்ளது.  

இங்குதான் மலேசியாவில் பிரசித்தி பெற்ற தெமங்கோர் நீர் மின் திட்டம் *(Temengor Hydro-Electric Project)* அல்லது தெமங்கோர் மின் நிலையம் *(Temengor Power Station)* உள்ளது.  

## பேராக் ஆற்றை ஒட்டிய நகரங்கள்

- கிரிக்
- லெங்கோங்
- சுங்கை சிப்புட்
- கோலாகங்சார்
- பாரிட்
- கம்போங் காஜா
- பாசிர் சாலாக்
- தெலுக் இந்தான்
- பாகன் டத்தோ

## பேராக் ஆறு காட்சியகம்
# கோடகனாறு அணை


**கோடகனாறு அணை** (*Kodaganar Dam*), **அழகாபுரி அணை** என்றும் அழைக்கப்படுகிறது. இது இந்தியாவின் தமிழ்நாடு மாநிலத்தில் திண்டுக்கல் மாவட்டம், வேடசந்தூர் அருகே உள்ள அழகாபுரி கிராமத்தில் ஓடும் கோடகனாறு ஆற்றின் மீது கட்டப்பட்ட ஒரு பாசன அணையாகும். 1977ஆம் ஆண்டு முதன்முதலில் கட்டப்பட்ட அணையானது 1977ஆம் ஆண்டு இடிந்து விழுந்தது. பின்னர் அணை முழுமையாகப் புனரமைக்கப்பட்டு 1994-ல் திறக்கப்பட்டது.  

இது திண்டுக்கல் மாவட்டம் மற்றும் கரூர் மாவட்டத்தின் சில வறண்ட பகுதிகளுக்கு கோடகனாறு ஆற்றின் குறுக்கே சிறு கால்வாய்கள் மூலம் கரூர் அருகே காவிரி ஆற்றில் சேரும் வரை பாசனம் செய்கிறது.  

## கட்டுமானம்
கோடகனாறு அணை 1977-ல் மண் புவியீர்ப்பு மற்றும் கொத்து அணையாகக் கட்டப்பட்டது. இதில் 3.05 மீ அகலம் கொண்ட ஐந்து செங்குத்து தூக்கக்கூடிய நீர் அடைப்பான்கள் உள்ளன. அணையானது அடித்தளத்திலிருந்து 15.75 மீ உயரத்தில் ஆற்றுப் படுகையிலிருந்து 11.45 மீ உயரத்தில் உள்ளது. அணையின் முழு நீர்த்தேக்க மட்டத்தில் சேமிப்பு கொள்ளளவு 12.3 மில்லியன் கன மீட்டராகும். இந்நேரத்தில் வெளியேற்றப்படும் நீரின் அளவானது ஒரு நொடிக்கு 1275 கன மீட்டராக உள்ளது. அதிகபட்ச நீர் மட்டத்திற்கு மேல் 2.5 மீ உயரத்திற்குப் பாதுகாப்பு பலகை பொருத்தப்பட்டுள்ளது.  

## அணை பாதிப்பு
மேற்குத் தொடர்ச்சி மலையில் 1978-ம் ஆண்டு கொடைக்கானல் பகுதியில் பெய்த கனமழையைத் தொடர்ந்து, வெள்ளம் பெருக்கெடுத்து ஓடியதால் வெள்ளப்பெருக்கு ஏற்பட்டது. அணையின் கீழ்நிலை சரிவுகளில் பாய்ந்த தண்ணீர் பல்வேறு பகுதிகளில் அணையை உடைத்தது. கூடுதலாக, அடித்தளம் வலுவாக இருந்தபோதிலும், இக்காலத்தில் ஒரு நிலநடுக்கமும் பதிவு செய்யப்பட்டது. வெள்ளத்தின் போது நீர் அடைப்பான்கள் உடனடியாக இயக்கப்பட்டன. ஊழியர்கள் இந்த அடைப்பான்களை ஓரளவு மட்டுமே தூக்க முடியும். மின்சாரம் இல்லாததால் காரணத்தினாலும் மின்னாக்கி செயல்பாடு இல்லாததால் தண்ணீ அடைப்பான்கள் திறக்க இயலவில்லை. இதனால் ஊழியர்கள் கைமுறையாக அடைப்பான்களை இயக்க முடிவு செய்தனர். எவ்வளவோ முயற்சிகள் செய்தும், முடியவில்லை. எனவே இறுதியாகத் தண்ணீர் அணையைத் தாண்டியது. அடுக்கை ஒன்றை நீர் அரித்துக்கொண்டிருந்ததால், பின்புற சரிவுகளில் தண்ணீர் கொட்டியது. 20 மீ முதல் 200 மீ வரையிலான பகுதியில் அணை உடைய ஆரம்பித்தது. அணை முழுவதும் நிரம்பி உடைந்தது போல் காட்சியளித்தது. அணையின் கீழ்ப்பகுதியில் வெள்ளப்பெருக்கு ஏற்பட்டது. இதனால் மதுரை மாவட்டம் மற்றும் திருச்சிராப்பள்ளி மாவட்டத்தின் ஒரு பகுதியான அணை, இன்றைய அரவக்குறிச்சி வட்டத்தில் உயிரிழப்பு நிகழ்ந்தன.  

## புனரமைப்பு
அணை முழுமையாக 1990களின் நடுப்பகுதியில் புனரமைக்கப்பட்டு 12.75 மீட்டர் உயரத்துடன் மீண்டும் திறக்கப்பட்டது.
# டெக் மஹிந்திரா


**டெக் மஹிந்திரா** (*Tech Mahindra*) என்பது இந்தியாவைச் சேர்ந்த பன்னாட்டு தகவல் தொழில்நுட்பம் சேவைகள் வழங்கும் நிறுவனமாகும். மகிந்திரா குழுமத்தின் துணை நிறுவனமான இந்நிறுவனம் இந்தியாவின் ஐந்தாவது பெரிய தகவல் தொழில்நுட்ப நிறுவனமாகும். ஹைதராபாத்தை சேர்ந்த சத்யம் மென்பொருள் நிறுவனத்தில் நடத்த ஊழலைத் தொடர்ந்து அந்த நிறுவனத்தின் பங்குகளை மஹிந்திரா குழுமம் வாங்கி மஹிந்திரா சத்யம் எண்று பெயர் மாற்றியது. பின் மஹிந்திரா சத்யம் நிறுவனம் டெக் மஹிந்திரா நிறுவனத்துடன் 2013 ஆம் ஆண்டு இணைக்கப்பட்டது.  

இந்தியப் பங்குசந்தையில் பட்டியலிடப்பட்ட இந்த நிறுவனம் சந்தை மதிப்பு அடிப்படையில் இந்தியாவின் 50 நிறுவனங்களில் ஒன்றாக திகழ்கிறது.
# சுபம் ரதி



**சுபம் ரதி** (Shubham rathi) ஓர் இந்திய சமூக ஆர்வலர் ஆவார். இந்தியாவில் அநீதியை எதிர்கொள்ளும் விவசாயிகள், மாணவர்கள், தொழிலாளர்கள் ஆகியோருக்கு ஆதரவாக குரல் கொடுத்து வருகிறார். உத்தரபிரதேச மாணவர் சங்கத்தின் மாநிலத் தலைவராகவும், உத்தரபிரதேசத்தில் இயங்கும் ஜாட் மகாசபாவின் இளைஞர் அணி தலைவராகவும் உள்ளார். சுபம் ரதி தில்லி இந்து கல்லூரியின் முன்னாள் மாணவர் ஆவார்.  

## ஆரம்ப கால வாழ்க்கை
சுபம் ரதி 1992 ஆம் ஆண்டு ஏப்ரல் மாதம் 10 ஆம் தேதியன்று உத்தரப் பிரதேசத்தின் மொராதாபாத் மாவட்டத்தில் உள்ள ஜகாங்கிபூர் கிராமத்தில் குல்வீர் சிங் ரதியின் மகனாகப் பிறந்தார். தில்லியில் உள்ள இந்து கல்லூரியில் பட்டம் பெற்றார்.  

## செயற்பாடு
2020 ஆம் ஆண்டு ஆகத்து மாதம் 8 ஆம் தேதியன்று அகில இந்திய ஜாட் மகாசபாவின் இளைய மாணவர் பிரிவின் தலைவராகவும், 19 நவம்பர் 2021 அன்று அகில இந்திய ஜாட் மகாசபாவின் இளைய மாணவர் பிரிவின் மாநிலத் தலைவராகவும் நியமிக்கப்பட்டார். உத்தரப்பிரதேச மாணவர் சங்கம் 2018 ஆம் ஆண்டு நிறுவப்பட்டது. அக்னிபாத் திட்டத்திற்கு எதிராக உத்தரபிரதேசம் முழுவதும் சுபம் ரதியின் கீழ் உத்தரபிரதேச மாணவர் சங்கம் போராட்டம் நடத்துகிறது. இந்திய இராணுவ வீரர்கள் மற்றும் அவர்களது குடும்பத்தினரின் நற்பெயருக்கு களங்கத்தை ஏற்படுத்துகிறது என்று கூறி இயக்குநர் ஏக்தா கபூர் எடுத்த ஓர் இணையத் தொடர் மீது சுபம் ரதி புகார் அளித்துள்ளார்.
# கெலோன்



***கெலோன்*** (*Chelon*) என்பது அத்திலாந்திக்குப் பெருங்கடல் மற்றும் அரபிக் கடல் பகுதிகளில் உள்ள கடலோர கடல் நீர், முகத்துவாரங்கள் மற்றும் ஆறுகளில் காணப்படும் மடவை மீன் பேரினமாகும் .  

## உடற்கூறியல்
*கெலோன் முகிலிபார்ம்சு வரிசையின்* பொதுவான நீளமான உடல் மற்றும் முதுகுத் துடுப்புகளைக் கொண்டுள்ள மடவை மீனாகும். முன் துடுப்புகள் நான்கு முதுகெலும்புகள் மற்றும் குத துடுப்புகள் மென்மையான கதிர்களால் ஆனது. இதனுடைய அதிகபட்ச உடல் நீளமானது கேப் வெர்டே மடவை மீனின் உடல் நீளமான 15 செ.மீ. முதல் தடிமனான சாம்பல் மடவை மீனின் நீளமான 32 செ.மீ. வரை மாறுபடும்.  

## வாழ்விடம்
இவை கடலை நோக்கி வலசை போகக்கூடிய மீன்களாகும். அதாவது இவை இனப்பெருக்கக் காலத்தில் ஏரிகள் மற்றும் ஆறுகளிருந்து கடல் பகுதியினை நோக்கி நகருகின்றன. இவை அடிப்படையில் அல்கா மற்றும் இருகலப்பாசி<nowiki/>உண்ணும்.  

## வகைப்பாட்டியல்
சமீபத்திய விலங்கின பகுப்பாய்வு, *லிசா*வைப் பொறுத்தமட்டில் *கேலோனை* பலபிரிவுகொண்ட பேரினமாக மீட்டெடுத்தது. எனவே *லிசா* பேரினத்தின் சில சிற்றினங்கள் *கெலோனுக்கு* மாற்றப்பட்டன மற்றும் *லிசா* *செலோனுக்கு* ஒத்ததாக மாற்றப்பட்டது.  

### சிற்றினங்கள்
பின்வரும் சிற்றினங்கள் *கெலோன்* பேரினத்தின் கீழ் வகைப்படுத்தப்பட்டுள்ளன:  

- *கெலோன் ஆரேடா* <small>(அ. ரைசோ, 1810)</small> (தங்கச் சாம்பல் மடவை)
- *கெலோன் பேண்டியாலென்சிசு* <small>டையோப், 1991</small> (திசாங்கா மடவை)
- *கெலோன் பிசுபினோசசு* <small>(போடிச், 1825)</small> (கேப் வெர்டே மடவை)
- *கெலோன் டுமெரிலி* <small>(இசுடெயின்டாக்னர், 1870)</small> (பள்ளம் கொண்ட மடவை)
- *கெலோன் லப்ரோசசு* <small>(ஏ. ரிஸ்ஸோ, 1827)</small> (திக்லிப் சாம்பல் மடவை)
- *கெலோன் பார்சியா* <small>(ஆமில்டன், 1822)</small> (தங்கப்புள்ளி மடவை)
- *கெலோன் ரமடா* <small>(ஏ. ரிஸ்ஸோ, 1827)</small> (தின்லிப் சாம்பல் மடவை)
- *கெலோன் ரிச்சர்ட்சோனி* <small>(ஏ. சுமித், 1846)</small> (தென் ஆப்பிரிக்க மடவை)
- *கெலோன் சேலியன்சு* <small>(ஏ. ரிஸ்ஸோ, 1810)</small> (லீப்பிங் மடவை)
- *கெலோன் திரைகசுபிடென்சு* <small>(ஜெ. எல். பி. சுமித், 1935)</small> (வரி மடவை)
# அதிதி கௌதம்


**அதிதி கௌதம்** (*Aditi Gautam*) இந்தியாவைச் சேர்ந்த ஒரு விளம்பர வடிவழகியாவார். தெலுங்கு, இந்தி மொழித் திரைப்படங்களில் நடித்ததன் மூலம் இந்தியத் திரை உலகில் ஒரு திரைப்பட நடிகையாக அறிமுகமானார். செயா கௌதம் என்னும் பெயராலும் அறியப்படும் அதிதி கௌதம் 1996 ஆம் ஆண்டு ஏப்ரல் மாதம் 6ஆம் தேதி பிறந்தார்.  
2008 ஆம் ஆண்டு வெளிவந்த நேனிந்தே என்னும் திரைப்படத்தின் மூலம் தெலுங்கு சினிமாவிலும் 2018 ஆம் ஆண்டு வெளிவந்த சஞ்சு என்னும் திரைப்படத்தின் மூலம் பாலிவுட்டு எனப்படும் இந்தி திரையுலகிலும் அதிதி கௌதம் அறிமுகமானார்.  

## திரைப்படங்கள்
- நேனிந்தே (2008)
- வேதம் (2010)
- 7 பிரேமா கதலு (2016)
- பிலவாணி பேரண்டம் (2015)
- சஞ்சு (2018)
- பக்கா கமர்சியல் (2022)
# தக்காணிகள்


**தக்காணி** அல்லது **டெக்கானி மக்கள்** என்பது தெற்கு மற்றும் மத்திய இந்தியாவின் தக்காணப் பகுதியில் வசிக்கும் இசுலாமியர்களின் ஒரு சமூகமாகும். இவர்கள் உருதுவின் தனித்துவமான ஒரு வகை மொழியான தக்காணி மொழியைப் பேசுகிறார்கள். முகமது பின் துக்ளக்கின் ஆட்சியின் போது 1327 இல் டெல்லி சுல்தானகத்தின் தலைநகரை டெல்லியில் இருந்து தௌலதாபாத்திற்கு மாற்றியதில் இந்த சமூகம் உருவாகியுள்ளது. ஹிந்தவி மொழி பேசும் மக்கள் தக்காணத்திற்கு இடம்பெயர்ந்ததாலும், உள்ளூர் இந்துக்கள் இசுலாமிற்கு மாறியதாலும், தக்காணி என்று அழைக்கப்படும் உருது மொழி பேசும் இசுலாமியர்களின் புதிய சமூகம் உருவாகியது. அவர்கள் அரசியலில் முக்கியப் பங்கு வகிக்கும். தக்காணத்தின். தக்காணிகளின் மொழியான தக்காணி உருது, பஹ்மனி சுல்தானகத்தின் ஆட்சியின் போது அங்கீகரிக்கப்பட்டு டெக்கான் சுல்தானியங்களில் நன்கு வளர்ச்சியடைந்தது.  

பஹ்மானிகளின் மறைவுக்குப் பிறகான தக்காண சுல்தானகக் கால ஆட்சியை தக்காணி கலாச்சாரத்தின் பொற்காலம் எனலாம். இந்த காலகட்டத்தில் தான் கலைகள், மொழி மற்றும் கட்டிடக்கலை ஆகியவற்றில் வளர்ச்சி ஏற்பட்டது. தக்காண மாநிலங்களான மகாராஷ்டிரா, தெலுங்கானா, ஆந்திரப் பிரதேசம் மற்றும் கர்நாடகா மற்றும் ஹைதராபாத் மற்றும் அவுரங்காபாத் நகரங்களில் தக்காணி மக்கள் இரண்டாவது பெரிய இனக்குழுவாக உருவெடுத்தனர்.  

## புலம்பெயர்தல்

பிரித்தானியாவின் இந்தியாவின் பிரிவினை மற்றும் ஹைதராபாத் இணைக்கப்பட்ட பிறகு, பெரிய அளவிலான மக்கள் தக்காணத்திற்கு வெளியே புலம் பெயர்ந்தனர். குறிப்பாக பாகிஸ்தானில் குறிப்பிடத்தக்க அளவில் குடியேறிய இவர்கள், உருது பேசும் சிறுபான்மையினரான முஹாஜிர்கள் சமூகமாக உருவாகினர்.  

தக்காணி மக்கள் மேலும் பல்வேறு குழுக்களாக பிரிக்கப்பட்டுள்ளனர், குறிப்பாக ஹைதராபாத் ( ஹைதராபாத் தக்காணத்திலிருந்து ), மைசோரிகள் ( மைசூர் மாநிலத்திலிருந்து ), மற்றும் மதராசிகள் ( மெட்ராஸ் மாநிலத்திலிருந்து ) (கர்னூல், நெல்லூர், குண்டூர், சென்னை முஸ்லிம்கள் உட்பட).  

இன்றளவும் மகாராஷ்டிரா, கோவா, கர்நாடகா, தெலுங்கானா, ஆந்திரப் பிரதேசம் ஆகிய மாநிலங்களில் உள்ள பெரும்பாலான இசுலாமியர்களின் தாய் மொழி தக்காணி உருது ஆகும். ஒரு தனித்துவமான தக்காணி உருது தமிழ்நாட்டைச் சேர்ந்த இசுலாமியர்களின் ஒரு பகுதியினரால் இன்றளவும் பேசப்படுகிறது.  

## வரலாறு
*தக்காணி* எனப்படும் *டெக்கானி* என்ற சொல் (பிராகிருத (دکنی) மொழியில் "தெற்கு" எனப்பொருள்படும் *தக்கின்* என்ற மூலச்சொல்) 1487 கி.பி. சுல்தான் மஹ்மூத் ஷா பஹ்மானி II இன் ஆட்சியின் போது பஹ்மனி ஆட்சியாளர்களினால் வழங்கப்பட்டது.  

## மேலும் பார்க்கவும்

- தெற்காசிய இனக்குழுக்கள்
- தக்கினி
- ஹைதராபாத் முஸ்லிம்கள்
- ஆந்திர முஸ்லிம்கள்
# தி சாண்ட்மேன் (தொலைக்காட்சித் தொடர்)



**தி சாண்ட்மேன்** என்பது 2022 ஆம் ஆண்டு வெளியான அமெரிக்க நாட்டு மீநாயகன் புனைகதை திகில் புனைவு நாடகத் தொலைக்காட்சி தொடர் ஆகும். இந்த தொடர் இதே பெயரில் நீல் கெய்மென் என்பவரால் (1989-1996) எழுதி, டிசி காமிக்ஸால் வெளியிடப்பட்ட வரைகதை புத்தகத்தை அடிப்படையாகக் கொண்டு நீல் கெய்மென், டேவிட் எஸ். கோயர் மற்றும் ஆலன் கேய்ன்பெர்கு ஆகியோரால், நெற்ஃபிளிக்சு என்ற ஓடிடித் தளத்திற்க்காக உருவாக்கப்பட்டுள்ளது. இந்த தொடரை டிசி என்டர்டெயின்மென்டு மற்றும் வார்னர் புரோஸ். தொலைக்காட்சி தயாரிக்கிறது. இது சாண்ட்மேன் என்ற பெயரிடப்பட்ட கனவுகளின் அரசனனின் கதையைச் சொல்கிறது. இந்தத் தொடரில் நடிகர் டாம் இஸ்டர்ரிட்ஜ் என்பவர் மார்பியஸாக நடிக்க, விவியென் அச்செம்போங் மற்றும் பாட்டன் ஓஸ்வால்ட்டு ஆகியோர் துணை வேடங்களில் நடித்துள்ளனர்.  

தி சாண்ட்மேனை திரைப்படத்திற்கு மாற்றியமைக்கும் முயற்சிகள் 1991 இல் தொடங்கி, பல ஆண்டுகளாக வளர்ச்சி தடை பெற்றது. பின்னர் 2013 இல் டேவிட் எஸ். கோயர் என்பவர் இந்தத் தொடரின் திரைப்படத் தழுவலை வார்னர் புரோஸ். நிறுவனத்திற்கு வழங்கினார். இந்த தொடரை டேவிட் எஸ். கோயர் மற்றும் ஆலன் கேய்ன்பெர்கு உடன் இணைந்து ஜோசப் கார்டன்-லெவிட் என்பவர் தயாரிக்கத் திட்டமிடப்பட்டனர், அத்துடன் ஜோசப் கார்டன்-லெவிட் நடிக்கவும், இயக்கவும் திட்டமிடப்பட்டது. இருப்பினும், 2016 இல் படைப்பு வேறுபாடுகளால் வெளியேறினார். பின்னர் படத்தின் நீடித்த வளர்ச்சியின் காரணமாக, வார்னர் புரோஸ். நிறுவனம் தொலைக்காட்சியில் கவனம் செலுத்தியது. அத்துடன் ஜூன் 2019 இல் இந்த தொடரை நெற்ஃபிளிக்சு என்ற ஓடிடி தளத்திற்க்கு தயாரிப்பதற்கான ஒப்பந்தத்தில் கையெழுத்திட்டது, மேலும் படப்பிடிப்பு அக்டோபர் 2020 முதல் ஆகஸ்ட் 2021 வரை நீடித்தது.  

சாண்ட்மேன் ஆகத்து 5, 2022 அன்று திரையிடப்பட்டது. இது பொதுவாக விமர்சகர்களிடமிருந்து நேர்மறையான விமர்சனங்களைப் பெற்றது, நடிகர்கள் தேர்வு, தயாரிப்பு வடிவமைப்பு, ஆடைகள், அதன் மூலப்பொருளுக்கான விசுவாசம், காட்சி விளைவுகள் மற்றும் நிகழ்ச்சிகள், குறிப்பாக ஸ்டுரிட்ஜ் மற்றும் டேவிட் தெவ்லிஸ் ஆகியோரின் நடிப்பு பாராட்டப்பட்டது. இருப்பினும் சிலர் இதன் வேகத்தையும் கதையையும் விமர்சித்தனர்.  

## கதை கரு
மோர்பியசு எனும் சாண்ட்மேன், கனவுகளின் ஆளுமை மற்றும் ஏழு எண்ட்லெஸில் ஒருவர், இவர் 1916 இல் ஒரு அமானுஷ்ய சடங்கில் பிடிக்கப்பட்டார். 106 ஆண்டுகள் சிறைபிடிக்கப்பட்ட பிறகு, சாண்ட்மேன் தப்பித்து தனது சாம்ராஜ்யமான தி ட்ரீமிங்கில் ஒழுங்கை மீட்டெடுக்க புறப்படுகிறார்.
# தினேஷ்சந்திர சர்கார்


**தி. சி. சிர்கார்** எனவும் **தி.சி.சர்கார்** எனவும் அழைக்கப்படும் **தினேஷ்சந்திர சிர்கார்** (*Dineshchandra Sircar*) (1907 &#x2013; 1985), ஓர் கல்வெட்டியல் நிபுணரும், வரலாற்றாசிரியரும், நாணயவியல் மற்றும் நாட்டுப்புறவியலாளரும் ஆவார். குறிப்பாக இந்தியா மற்றும் வங்காளதேசத்தில் கல்வெட்டுகளை புரிந்து கொள்ளும் பணிக்காக அறியப்பட்டவர். இந்தியத் தொல்லியல் ஆய்வகத்தின் (1949-1962) தலைமை கல்வெட்டு ஆசிரியராகவும் கொல்கத்தா பல்கலைக்கழகத்தில் பண்டைய இந்திய வரலாறு மற்றும் கலாச்சாரத்தின் கார்மைக்கேல் பேராசிரியராகவும் (1962-1972) இந்திய வரலாற்று காங்கிரசின் பொதுத் தலைவராகவும் இருந்தார். 1972 இல், சர்காருக்கு வில்லியம் ஜோன்ஸ் நினைவு தகடு வழங்கப்பட்டது.  

## ஆரம்ப வாழ்க்கையும் கல்வியும்
சர்கார் கிருஷ்ணாநகரில் ஆயுர்வேத மருத்துவர்களின் குடும்பத்தில் பிறந்தார். 1929-இல் சமசுகிருதத்தில் மேதகைமை பட்டமும், கொல்கத்தா பல்கலைக்கழகத்தில் கல்வெட்டியல் மற்றும் நாணயவியல் ஆகியவற்றில் நிபுணத்துவத்துடன் பண்டைய இந்திய வரலாறு மற்றும் கலாச்சாரத்தில் 1931-இல் தனது முதுகலை பட்டத் தேர்வில் முதல் வகுப்பைப் பெற்றார்.
# கிருஷ்ணலால் சாவேரி


திவான் பகதூர் **கிருஷ்ணலால் மோகன்லால் சாவேரி** (30திசம்பர் 186815சூன் 1957) இந்தியாவின் குசராத்தைச் சேர்ந்த ஓர் இந்திய எழுத்தாளரும், அறிஞரும், இலக்கிய வரலாற்றாசிரியரும், மொழிபெயர்ப்பாளரும், நீதியரசரும் ஆவார். இவரது படைப்புகள் குசராத்தி, ஆங்கிலம் மற்றும் பாரசீக மொழிகளில் வெளியிடப்பட்டுள்ளன. சாவேரி குசராத்தி இலக்கிய அமைப்பின் தலைவராக 1931 முதல் 1933 வரை பணியாற்றினார்.  

## வாழ்க்கை
கிருஷ்ணலால் சாவேரி 1868 ஆம் ஆண்டு திசம்பர் 30 ஆம் தேதி பரூச்சில் கல்வியாளர்களின் குடும்பத்தில் பிறந்தார். இவரது தாத்தா, இரஞ்சோத்தாஸ் கிர்தர்தாஸ் சாவேரி, கல்வித் துறையில் முன்னோடியாக இருந்தார். மேலும், குசராத்தில் கல்வி சேவைகளுக்கு அடித்தளம் அமைத்தார். சாவேரியின் தந்தை மோகன்லால் இரஞ்சோத்லால், சூரத் மாவட்டத்தில் பல ஆரம்பப் பள்ளிகளை நிறுவியவர்களில் ஒருவர்.  

பரூச், சூரத்து மற்றும் பவநகர் ஆகிய இடங்களில் பள்ளிப் படிப்பை முடித்த பிறகு, சாவேரி பவநகரில் உள்ள சமல்தாஸ் கலைக் கல்லூரியில் பயின்றார். அங்கு 1888-இல் ஆங்கிலம் மற்றும் பாரசீக மொழிகளில் இளங்கலைப் பட்டம் பெற்றார். 1890-ஆம் ஆண்டில், எல்பின்ஸ்டோன் கல்லூரியில் ஆங்கிலம் மற்றும் பாரசீக மொழிகளில் முதுகலைப் பட்டம் பெற்றார். அங்கு பாரசீக மொழியின் விரிவுரையாளராக பணியாற்றத் தொடங்கினார். 1892-இல் இளங்கலை சட்டப் படிப்பை முடித்த பிறகு, 1893-இல் தனது வழக்கறிஞர் பணியைத் தொடங்கினார். சாவேரி 1903 முதல் 1905 வரை பம்பாய் உயர் நீதிமன்றத்தின் மேல்முறையீட்டுப் பக்கத்தில் பயிற்சி செய்தார். சிறிய காரணங்களின் மாகாண நீதிமன்றத்தில் இவர் 1905 முதல் 1917 வரை நீதிபதியாகவும், 1918 முதல் 1928 வரை தலைமை நீதிபதியாகவும் பணியாற்றினார். சாவேரி பாலன்பூர் மாநில உயர் நீதிமன்றத்தில் தலைமை நீதிபதியாகவும் பணியாற்றினார்.  

க்கு தங்கப் பதக்கம் வழங்குதல்]]  
1931 முதல் 1933 வரை குசராத்தி இலக்கிய சங்கத்தின் தலைவராக நியமிக்கப்பட்டார். மூன்று தசாப்தங்களாக போர்ப்ஸ் குசராத்தி சபாவின் தலைவராகவும், பாரதிய வித்யா பவனின் நிறுவன உறுப்பினர்களில் ஒருவராகவும், மும்பை பல்கலைக்கழகத்தின் ஆட்சிமன்றக் குழு உறுப்பினராகவும், ஸ்ரீமதி நதிபாய் தாமோதர் தாக்கர்சே மகளிர் பல்கலைக்கழகத்தின் துணைவேந்தராகவும் இருந்தார். அரசு புத்தகக் குழு மற்றும் பம்பாய் மாகாண சமூக சீர்திருத்த சங்கத்தின் உறுப்பினராகவும், உரிமையியல் வழக்குரைஞர் சங்கத்தின் இணைச் செயலாளராகவும் பணியாற்றினார்.  

## இறப்பு
இவர் 15 சூன் 1957 அன்று, தனது 88 வயதில், இந்தியாவின் மும்பையில் இறந்தார்.  

## பணிகள்

பாரசீக மொழியில் ஆழ்ந்த அறிஞரான இவர்
# வே. கண்ணன்

**வே. கண்ணன்** (*V. Kannan*)(பிறப்பு 6 செப்டம்பர் 1949) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் திருவண்ணாமலை நகரைச் சேர்ந்தவர். இவர் இந்திய தேசிய காங்கிரசு கட்சியினைச் சார்ந்தவர். கண்ணன் 1991ஆம் ஆண்டு தமிழ்நாடு சட்டப் பேரவைக்கு நடைபெற்ற தேர்தலில் காங்கிரசு கட்சியின் சார்பில் திருவண்ணாமலை சட்டமன்றத் தொகுதி வேட்பாளராகப் போட்டியிட்டு வெற்றி பெற்றார்.  

### 1991 தேர்தல் முடிவுகள்
# முடிகண்டம் ஊராட்சி (திருச்சிராப்பள்ளி)



**முடிகண்டம் ஊராட்சி**, தமிழ்நாட்டின் திருச்சிராப்பள்ளி மாவட்டத்தில் உள்ள மணிகண்டம் வட்டாரத்தில் அமைந்துள்ளது. இந்த ஊராட்சி, ஸ்ரீரங்கம் சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. கோலார்பட்டி
1. முடிகண்டம்
1. ஒலையூர்
# திருமலைசமுத்திரம் ஊராட்சி (திருச்சிராப்பள்ளி)



**திருமலைசமுத்திரம் ஊராட்சி**, தமிழ்நாட்டின் திருச்சிராப்பள்ளி மாவட்டத்தில் உள்ள மணிகண்டம் வட்டாரத்தில் அமைந்துள்ளது. இந்த ஊராட்சி, ஸ்ரீரங்கம் சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 919 ஆகும். இவர்களில் பெண்கள் 434 பேரும் ஆண்கள் 485 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. திருமலைசமுத்திரம்
1. முள்ளிப்பட்டி
# அரசங்குடி ஊராட்சி (திருச்சிராப்பள்ளி)



**அரசங்குடி ஊராட்சி**, தமிழ்நாட்டின் திருச்சிராப்பள்ளி மாவட்டத்தில் உள்ள திருவெறும்பூர் வட்டாரத்தில் அமைந்துள்ளது. இந்த ஊராட்சி, திருவெறும்பூர் சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. அரசங்குடி
1. முடுக்குபட்டி
1. தொண்டமான்பட்டி
# அசூர் ஊராட்சி (திருச்சிராப்பள்ளி)



**அசூர் ஊராட்சி**, தமிழ்நாட்டின் திருச்சிராப்பள்ளி மாவட்டத்தில் உள்ள திருவெறும்பூர் வட்டாரத்தில் அமைந்துள்ளது. இந்த ஊராட்சி, திருவெறும்பூர் சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1850 ஆகும். இவர்களில் பெண்கள் 917 பேரும் ஆண்கள் 933 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. அசூர்
1. பொய்கைகுடி
# கீழமுல்லைக்குடி ஊராட்சி (திருச்சிராப்பள்ளி)



**கீழமுல்லைக்குடி ஊராட்சி**, தமிழ்நாட்டின் திருச்சிராப்பள்ளி மாவட்டத்தில் உள்ள திருவெறும்பூர் வட்டாரத்தில் அமைந்துள்ளது. இந்த ஊராட்சி, திருவெறும்பூர் சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1829 ஆகும். இவர்களில் பெண்கள் 909 பேரும் ஆண்கள் 920 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. கீழமுல்லைக்குடி
1. காந்தி புரம்
1. ஒட்டக்குடி
1. புத்தாபுரம்
# கிளியூர் ஊராட்சி (திருச்சிராப்பள்ளி)



**கிளியூர் ஊராட்சி**, தமிழ்நாட்டின் திருச்சிராப்பள்ளி மாவட்டத்தில் உள்ள திருவெறும்பூர் வட்டாரத்தில் அமைந்துள்ளது. இந்த ஊராட்சி, திருவெறும்பூர் சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 674 ஆகும். இவர்களில் பெண்கள் 343 பேரும் ஆண்கள் 331 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. மேல விளாங்குளம்
1. ராஜம்பேட்டை
1. கீழ விளாங்குளம்
1. கிளியூர்
1. மாதாகோயில் தெரு
1. அண்ணா நகர்
# நடராஜபுரம் ஊராட்சி (திருச்சிராப்பள்ளி)



**நடராஜபுரம் ஊராட்சி**, தமிழ்நாட்டின் திருச்சிராப்பள்ளி மாவட்டத்தில் உள்ள திருவெறும்பூர் வட்டாரத்தில் அமைந்துள்ளது. இந்த ஊராட்சி, திருவெறும்பூர் சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1142 ஆகும். இவர்களில் பெண்கள் 574 பேரும் ஆண்கள் 568 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. நடராஜபுரம்
# சோழமாதேவி ஊராட்சி (திருச்சிராப்பள்ளி)



**சோழமாதேவி ஊராட்சி**, தமிழ்நாட்டின் திருச்சிராப்பள்ளி மாவட்டத்தில் உள்ள திருவெறும்பூர் வட்டாரத்தில் அமைந்துள்ளது. இந்த ஊராட்சி, திருவெறும்பூர் சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2293 ஆகும். இவர்களில் பெண்கள் 1109 பேரும் ஆண்கள் 1184 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. பீப்பிள்ஸ் நகர்
1. சோழமாதேவி
1. ஆனந்த நகர்
1. சோழமாநகர்

## வரலாறு
இவ்வூர்க் கோயிலில் உள்ள கல்வெட்டில் உய்ய கொண்டான் "ஆற்று வாரியம்' என்ற அமைப்பு குறிப்பிடப்படுகிறது. இவ்வமைப்பு உய்ய கொண்டான் வாய்க்காலில் வரும் நீரை பயன்படுத்திக் கொள்ள உதவியது. 993-ல் முதலாம் ராஜராஜனால் கட்டப்பட்டதை கல்வெட்டு தெரிவிக்கிறது. ராஜராஜ சோழன், ராஜேந்திர சோழன், வீர ராஜேந்திரன் ஆகியோர் காலத்து கல்வெட்டுகள் இங்கு காணப்படுகின்றன. தஞ்சை பெரியகோயில் மெய்க்காவலுக்கு இவ்வூரிலிருந்தும் நால்வர் சென்றுள்ளனர். இங்குள்ள வீரராஜேந்திரனின் கல்வெட்டு ஆதிசங்கரின் 'பகவத் பாதீயம்' எனும் சாரீர பாஷ்யத்திற்கு உரை எழுதிய சதானந்த பிடாரர் என்பவர் இயற்றிய உரையை தினமும் இங்கு சொற்பொழிவு ஆற்றியுள்ளார் என்றும் அவரின் பணிக்காக நிலம் கொடைகள் வழங்கப்பட்டதையும் இக்கல்வெட்டு தெரிவிக்கிறது. இக்கல்வெட்டு செய்தியை கேள்விப்பட்டு காஞ்சி மட சங்கராச்சாரியர் இத்தல இறைவனை தரிசித்து சென்றுள்ளார். கோயில்களில் இசைக் கருவிகளை வாசிப்பவர்கள், ‘உவச்சர்கள்’ எனப்பட்டனர். இங்குள்ள சிவன் கோயிலிலும், பெருமாள் கோயிலிலும் உவச்சர்கள் ‘பஞ்ச மகா சப்தம்’ செய்ய நிலம் அளிக்கப்பட்டதாக ராஜராஜனது 26-வது ஆட்சி ஆண்டு கல்வெட்டு வழியே அறியலாம். பஞ்ச மகா சப்தம் என்பது 5 வகையான இசையைக் குறிக்கும். தோல், துளை, நரம்பு, கஞ்சம், வாய்ப்பாட்டு போன்றவற்றால் எழும் நாதம் 'பஞ்ச மகா சப்தம்’ என்பர். ஆதிச்சன் பாழி, சோழமாதேவி பேருவச்சன், பல்லவராயன், திருவரங்கதேவன், கடம்பனான கந்தர்வ பேருவச்சன் என்பார் இசை வாசிக்கும் உவச்சர்களில் முக்கியமானவர்கள் என கல்வெட்டு கூறுகிறது.
# கருப்பூர் ஊராட்சி (திருச்சிராப்பள்ளி)



**கருப்பூர் ஊராட்சி**, தமிழ்நாட்டின் திருச்சிராப்பள்ளி மாவட்டத்தில் உள்ள மணப்பாறை வட்டாரத்தில் அமைந்துள்ளது. இந்த ஊராட்சி, மணப்பாறை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 12 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 12 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6465 ஆகும். இவர்களில் பெண்கள் 3261 பேரும் ஆண்கள் 3204 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. வைரக்கவுண்டன்பட்டி
1. செவகாட்டுப்புதூர்
1. வடக்கிப்பட்டி
1. காடப்பிச்சம்பட்டி
1. மானாங்குன்றம்
1. சரளைபட்டி
1. செவக்காட்டூர்
1. தம்மாநாயக்கனூர்
1. கருப்பூர்
1. ஆரியம்பட்டி
1. கல்கட்டியூர்
1. கோட்டயான்பட்டி
1. கருத்தகோடங்கிப்பட்டி
1. கட்டாரியூர்
1. மாதனூர்
1. முத்தழகம்பட்டி
1. நல்லபொன்னம்பட்டி
1. ஊதம்பட்டி
1. செ. ஒத்தக்கடை
1. சேர்வைகாரன்பட்டி
1. வில்லுக்காரன்பட்டி
1. பொன்னுசங்கம்பட்டி
1. அம்மன்கோவில்பட்டி
1. அழக கவுண்டன்பட்டி
1. எழுச்சிப்பட்டி
1. காரைக்குளம்
# பண்ணப்பட்டி ஊராட்சி (திருச்சிராப்பள்ளி)



**பண்ணப்பட்டி ஊராட்சி**, தமிழ்நாட்டின் திருச்சிராப்பள்ளி மாவட்டத்தில் உள்ள மணப்பாறை வட்டாரத்தில் அமைந்துள்ளது. இந்த ஊராட்சி, மணப்பாறை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 15 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 15 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 11378 ஆகும். இவர்களில் பெண்கள் 5653 பேரும் ஆண்கள் 5725 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. வெள்ளையம்மாபட்டி
1. சமத்துவபுரம்
1. வளையபட்டி காலனி
1. ராஜாப்பட்டி
1. அளிஞ்சிமேட்டுபட்டி
1. அமையபுரம்
1. அரியாக்கவுண்டம்பட்டி
1. ஆவிக்காரன்பட்டி
1. கழனிவாசல்பட்டி
1. கலிங்கிப்பட்டி
1. கருப்பகோவில்பட்டி
1. காவல்காரன்பட்டி
1. கீழஈச்சம்பட்டி
1. நரபெருமாம்பட்டி
1. பாலக்கருதம்பட்டி
1. பலவாரப்பட்டி
1. பன்னாங்கொம்பு
1. பன்னாங்கொம்பு கிழக்குகளம்
1. பன்னப்பட்டி
1. பெருமாம்பட்டி
1. சின்னத்தூர்
1. பிச்சம்பட்டி
1. பிள்ளையார்கோவில்பட்டி
1. புதுஅடைக்கம்பட்டி
1. தாதமலைப்பட்டி
# சமுத்திரம் ஊராட்சி (திருச்சிராப்பள்ளி)



**சமுத்திரம் ஊராட்சி**, தமிழ்நாட்டின் திருச்சிராப்பள்ளி மாவட்டத்தில் உள்ள மணப்பாறை வட்டாரத்தில் அமைந்துள்ளது. இந்த ஊராட்சி, ஸ்ரீரங்கம் சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3218 ஆகும். இவர்களில் பெண்கள் 1596 பேரும் ஆண்கள் 1622 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. காமராசர்நகர்
1. அம்பேத்கார் நகர் (வடக்குத்தெரு)
1. சீத்தகுடிப்பட்டி
1. சடையார் காலனி
1. விக்டர் நகர்
1. காந்திநகர்
1. தாத்தநாயக்கன்பட்டி
1. சமுத்திரம்
1. கத்திக்காரன்பட்டி
1. பாலபட்டி
1. சின்ன சமுத்திரம்
1. ஜே.பி. நகர்
1. மருள்நாயக்கன்பட்டி
# தொப்பம்பட்டி ஊராட்சி (திருச்சிராப்பள்ளி)



**தொப்பம்பட்டி ஊராட்சி**, தமிழ்நாட்டின் திருச்சிராப்பள்ளி மாவட்டத்தில் உள்ள மணப்பாறை வட்டாரத்தில் அமைந்துள்ளது. இந்த ஊராட்சி, ஸ்ரீரங்கம் சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4852 ஆகும். இவர்களில் பெண்கள் 2427 பேரும் ஆண்கள் 2425 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. படுகளம் பூசாரிப்பட்டி
1. தொப்பம்பட்டி
1. கரும்புளிப்பட்டி
1. ஆளிபட்டி
1. சின்னஉடையாபட்டி
1. மணிகட்டியூர்
1. மேட்டூர்ஆளிப்பட்டி
1. குதிரைகுத்திப்பட்டி
1. பாம்பரவகோடங்கிநாயக்கனூர்
1. பேர்நாயக்கனூர்
1. கோட்டப்பட்டிபுதூர்
1. கோட்டப்பட்டி
1. மாலப்பட்டி
1. தாசரிநாயக்கனூர்